Alija Isaković

**Alija Isaković** (Bitunja kod Stoca, 15. januar 1932. – Sarajevo, 14. mart 1997.) bio je bošnjački romansijer, pripovjedač, radio-dramski, televizijski i dramski pisac, putopisac, aforist, leksikograf i historičar jezika i književnosti. Jedna je od najznačajnijih ličnosti u procesima afirmiranja i etabliranja kako bosanskohercegovačke ideje tako i bošnjačke književnosti.

## Biografija 
Osnovnu i srednju školu pohađao je u Bitunji, Stocu, Zagrebu, Crikvenici, Pančevu i Beogradu, a Filozofski fakultet, Odsjek za jugoslavensku književnost i srpskohrvatski jezik, u Sarajevu. Bio je geološki tehničar, prospektor uranija, TV-scenarist, urednik časopisa *Život*, urednik edicije "Kulturno naslijeđe Bosne i Hercegovine" u sarajevskoj "Svjetlosti". Priredio je više djela Muslimanskih pisaca i posebno prvu antologiju Muslimanske književnosti *Biserje* 1972, prvi izbor bosanskohercegovačkih putopisaca *Hodoljublje* 1973, zbornik radova *Hasanaginica, 1774-1974*, anegdote Nasrudina-hodže 1984, te sa Hadžemom Hajdarevićem izbor iz časopisa *Behar* 1900-1911. Nagrađivan je za prozno i dramsko stvaralaštvo. Isaković je djelaovao na dva područja:

*kao antologičar i publicist, Alija Isaković je doprinio reafirmaciji mnogih bošnjačkih pisaca i marginaliziranoj i potiskivanoj bošnjačkoj tradiciji pisane riječi. Pisao i publicirao u antologije i studije poput *Biserja (izbor iz muslimanske književnosti)* i *O "nacionaliziranju" Muslimana – 101 godina afirmiranja i negiranja nacionalnog identiteta Muslimana*, u čemu je utro putove buđenju i osvješćivanju nacionalnoga bića Bošnjaka.
*kao leksikograf, Isaković je nezaobilazan u oblikovanju bosanskog jezika. Njegovi rječnici, *Rječnik karakteristične leksike u bosanskome jeziku*, (Sarajevo, 1993) i *Rječnik bosanskoga jezika* (Sarajevo, 1995), prekretnice su u bošnjačkoj leksikografiji.

## Djela 
* *Sunce o desno rame*, roman, Matica srpska, Novi Sad, 1963.
* *Semafor*, pripovijetke, "Veselin Masleša", Sarajevo, 1966.
* *Prednost imaju koji ulaze, "Svjetlost", Sarajevo, 1971.
* *Građa za bibliografiju muslimanske književnosti 1883–1971*,

* *Biserje* (izbor iz muslimanske književnosti), "Stvarnost", Zagreb, 1972, str. 453-518.
* *Hodoljublje (izbor bosanskohercegovačkog putopisa i građa za bibliografiju 1842–1970*) , "Svjetlost", Sarajevo, 1973, str. 516-538.
* *Bibliografija radova o Hasanaginici 1774–1974, Hasanaginica 1774–1974*, "Svjetlost", Sarajevo, 1975.
* *Taj čovjek*, pripovijetke, "Prva književna komuna", Mostar, 1975.
* *Krajnosti*, drame, (To, Generalijum, Kraljevski sudbeni stol), Drame, "Svjetlost", Sarajevo, 1981.
* *Hasanaginica*, drama, Sarajevo, 1982.
* *Jednom*, putopisi, Prva književna komuna, Mostar, 1987.
* *Sunce o desno rame*, roman, pripovjetke, "Svjetlost", Sarajevo, 1984/85. (Savremena književnost naroda i narodnosti Bosne i Hercegovine, knj. 35)
* *Pobuna materije*, roman, "Svjetlost", Sarajevo, 1985.
* *Neminovnosti. Baština. Kritika.* "Univerzal", Tuzla, 1987.
* *Lijeve priče*, "Svjetlost", Sarajevo, 1990. (priređena djela)
* *Avdo Karabegović Hasanbegov: Izabrane pjesme*, "Zora", Zagreb, 1967.
* *Biserje, Izbor iz muslimanske književnosti,* "Stvarnost", Zagreb, 1972.
* *Hodoljublje, Izbor iz bosansko-hercegovačkog putopisa (1842–1970)*, Svjetlost, Sarajevo, 1973.
* *Edhem Mulabdić: Izabrana djela. Knjiga I-II,* "Svjetlost", Sarajevo, 1974.
* *Hasanaginica*, 1774–1974, prepjevi, varijante, studije, bibliografija, "Svjetlost", Sarajevo, 1975.
* *Hasanaginica* (Hasanagaino) 1774–1974, Esperanto ligo Bosnio Hercegovino, Sarajevo, 1975.
* *Osman - Aziz (Osman Nuri Hadžić i Ivan Milićević): Izabrana djela, Knjiga I-II*, Svjetlost, Sarajevo, 1980.
* *Nasrudin Hodža, Anegdote*, "Svjetlost", Sarajevo, 1984; drugo izdanje 1986.
* *Ahmed Muradbegović: Izabrana djela, Knjiga I-III*, "Svjetlost", Sarajevo, 1987.
* *O "nacionaliziranju" muslimana. 101 godina afirmiranje i negiranja nacionalnog identiteta Muslimana*, "Globus", Zagreb, 1990.
* *Biserje, Izbor iz muslimanske književnosti'', drugo, prošireno izdanje, "Otokar Keršovani", Opatija, 1990.

## Nagrade
* **1976.** - Šestoaprilska nagrada grada Sarajeva;

## Reference 
## Vanjski linkovi 
* http://www.bhrt.ba/bhr1-emisije/knjiga-sedmice/alija-isakovic-biserje/

Kategorija:Rođeni 1932.
Kategorija:Umrli 1997.
Kategorija:Biografije, Stolac
Kategorija:Jugoslavenski pisci
Kategorija:Bosanskohercegovački pisci
Kategorija:Bošnjački književnici
Kategorija:Članovi P.E.N. Centra Bosne i Hercegovine
Kategorija:Dobitnici Nagrade Društva pisaca Bosne i Hercegovine
Kategorija:Dobitnici Šestoaprilske nagrade